अतः वैज्ञानिकों का पदार्थ-तत्त्व मात्र जड़ के अन्तर्गत ही आता है और आध्यात्मिकों का जीवात्मा जीवात्मा (स्वांस-प्रस्वांस तथा ध्यान द्वारा हंसो-सोsहं तथा ज्योति) वाली आध्यात्मिक साधना प्रणाली द्वारा आत्मज्योति मात्र चेतन के अन्तर्गत आता है। यथार्थ बात यह है कि जड़ और चेतन दोनों अलग-अलग तत्त्व नहीं होते हैं, अपितु इन दोनों की उत्पत्ति जहाँ से होती है, मूलतः तत्त्व तो वह होता है और वह मूलतत्त्व ही परमतत्त्वं (आत्मतत्त्वम्) रूपी परमेश्वर होता है जो सदा-सर्वदा परमआकाश रूप परमधाम में रहते हैं और समय-समय पर मानव सुधार और उद्धार हेतु भू-मण्डल पर आया करते हैं। वह आत्मतत्त्वम् शब्द रूप परमभाव-प्रभाव वाला परमेश्वर ही जब शरीरधारी बन भू-मण्डल पर क्रियाशील होता है तो एकमात्र वही भगवदावतार होता है।